BASES REGULADORAS PARA A CONCESIÓN DE SUBVENCIÓNS ÁS ASOCIACIÓNS
ADMINISTRACIÓN LOCAL — Municipal — Covelo (Subvencións, 19/06/2015)

Estas normas teñen por obxecto establecer os criterios e procedemento para a concesión de subvencións no ámbito do Concello de Covelo, de acordo cos principios de obxectividade, igualdade, concorrencia e publicidade, para a prestación de servizos e a realización de actividades que complementen ou suplan os atribuídos á competencia municipal ou que, en xeral, contribúan o fomento dos intereses peculiares do municipio de acordo co establecido na lexislación de réxime local (Lei 7/1985, do 2 de abril, Reguladora das Bases de Réxime Local; Lei 5/1997, de Administración Local de Galicia; Lei 38/2003, de 17 de novembro, Xeral de Subvencións; RD 887/2006, de 21 Xullo polo que se aproba o Regulamento da Lei Xeral de Subvencións; Lei 9/2007, de 13 de xuño, de Subvencións de Galicia e no marco do Título V, Bases de Execución Orzamentaria 2015). A presente convocatoria pública de subvencións terá como obxectivo apoiar o desenvolvemento de programas ou actividades que complementen a programación e servizos municipais e que se realicen con carácter público en Covelo nos seguintes ámbitos: As Asociacións só poderán concorrer a unha das categorías de subvención convocadas polo Concello (Culturais ou Deportivas). Poderán solicitar as subvencións reguladas na presente convocatoria as asociacións, ou outras realidades asociativas sen ánimo de lucro, que figuren inscritas no Rexistro Municipal de Asociacións do Concello de Covelo á data de presentación da solicitude, e que teñan a súa sede social ou delegación no termo municipal de Covelo, que teñan capacidade para levar a cabo as actividades subvencionables. A contía da presente convocatoria ascende a 2000 euros, con cargo á partida 334.480 do Orzamento Xeral do ano 2015 para as actividades culturais e 2000 euros, con cargo á partida 341.480 do Orzamento Xeral do ano 2015 para as actividades deportivas. O importe das subvencións outorgadas non poderán ser de tal contía que, illada ou en conxunto con subvencións ou axudas de outras administracións públicas ou de outros entes públicos ou privados, supere o custo total da actividade a desenvolver polo beneficiario. Neste suposto, modificarase a resolución da concesión. O importe máximo a percibir por cada entidade non poderá superar os 500 Euros. Consideraranse gastos subvencionables aqueles que sen lugar a dúbida respondan á natureza da actividade subvencionada, e se realicen no ano 2015. Non serán obxecto da subvención: O proxecto a subvencionar será aquel que se sinale pola asociación no momento da solicitude e para o cal concedese a subvención, sen que logo póidase xustificar outro proxecto diferente, agás que por causa debidamente xustificada que acredite a imposibilidade da súa realización, solicítese antes do 31 de agosto de 2015 o cambio na actividade obxecto de subvención. O período que se terá en conta para a realización de actividades será do 1 de xaneiro ó 30 de novembro de 2015. A comisión de subvencións procederá a proposta das axudas e subvencións, logo dos informes que se consideren precisos, e segundo os criterios que de seguido se sinalan: As solicitudes de subvención presentarase a través do Rexistro Xeral do concello ou por calquera dos procedementos establecidos no art.38.4 da Lei 4/1999 do 13 de Xaneiro, de modificación da Lei 30/1992 do 26 de novembro de réxime xurídico das administracións públicas e do procedemento administrativo común. Será imprescindible presentar: a) Solicitude de subvención cuberta (Anexo I). b) Proxecto ou memoria detallada da actividade a realizar, incluíndo a data prevista para a súa realización, a duración da mesma, os obxetivos da actividade, a poboación destinataria e o persoal que se require para levar a cabo o proxecto. Orzamento detallado dos gastos ocasionados pola actividade para a que solicita a subvención e dos ingresos previstos para a o seu financiamento. c) Certificado da composición da Xunta Directiva da Asociación expedido polo Secretario/a da mesma. d) Copia do DNI do representante legal da asociación. e) Copia do CIF da asociación. f) Certificación dos socios, afiliados, federados, etc… da asociación. g) Declaración responsable do presidente da asociación correspondente de estar ó corrente das súas obrigas co Concello de Covelo, coa Seguridade Social, Facenda da Xunta e Axencia Estatal da Administración Tributaria (Anexo 3). h) Declaración responsable de non estar incurso en ningunha das causas que determina o art.13.2 da Lei 38/2003, de 17 de novembro, Xeral de Subvencións (Anexo 3). i) Certificación bancaria a nome da asociación co IBAN completo, de conformidade coa normativa SEPA. j) Certificación expedida pola Secretaría Xeral do Concello na que se acredite a súa inscrición no Rexistro Municipal de Asociacións de interese veciñal. O prazo de presentación das solicitudes será de 20 días hábiles contados a partir do día seguinte a da publicación da presente convocatoria no Boletín Oficial da Provincia de Pontevedra. A mera presentación da solicitude suporá que o solicitante coñece e acepta as presentes bases de convocatoria. De existir algún defecto na solicitude ou documentación adxuntos, seralle notificado ao interesado/a para que nun prazo de 10 días emende o defecto ou achegue os documentos preceptivos, con indicación de que si non o fixera considerarase desistido na súa petición despois da correspondente resolución, de conformidade co disposto no artigo 71 da Lei 30/1992, de 26 de novembro, de Réxime xurídico das administracións públicas e do procedemento administrativo común. A instrución do procedemento de concesións das subvencións convocadas correspóndelle á Comisión de Valoración, que estará constituída por: Todas e cada un dos membros desta comisión poderán ser substituídos polas persoas nas que delegue cada un deles. A Comisión de Valoración examinará cada unha das solicitudes presentadas, e aplicará os criterios de outorgamento aprobados nas presentes bases, a fin de establecer unha prelación entre as mesmas e formular a correspondente proposta de adxudicación a prol de aquelas que obtiveron maior valoración. A contía que se outorgará a cada beneficiario será directamente proporcional á puntuación obtida, sen que en ningún caso se poda superar o límite de crédito orzamentario dispoñible. A proposta de adxudicación deberá expresar a relación de solicitantes para os que se propón a concesión da subvención, a súa contía individual, así como a puntuación obtida por cada un, por aplicación dos criterios de valoración. O órgano municipal competente para a concesión das subvencións é a Xunta de Goberno Local, que analizará a proposta da Comisión de subvencións e resolverá xustificadamente. O prazo máximo para resolver e notificar as solicitudes de subvención será de tres meses contados a partir do día no que remate o prazo establecido nesta convocatoria para presentalas, e o silencio administrativo será desestimatorio. A resolución da concesión farase pública, como mínimo, mediante exposición pública no taboleiro de anuncios municipal durante un prazo de 1 mes, por notificación escrita ós beneficiarios e mediante a publicación na páxina web do Concello.1. Cumprir todas as estipulacións nestas bases e no marco xurídico definido na Lei 38/2003 do 17 de novembro, xeral de subvencións.2. Realizar as actividades que fundamentaron a concesión da subvención e acreditar a súa realización.3. Destinar a subvención exclusivamente ós fins para a que foi concedida, quedando expresamente prohibida calquera alteración de destino non autorizada polo Concello.4. Asumir as responsabilidades que poidan derivarse da realización dos programas e actividades (sendo obrigatorio a concertación dun seguro de responsabilidade civil no seu caso). 5. Comunicar de calquera eventualidade, no momento en que se produza, na programación, desenvolvemento ou finalización da actividade subvencionada.6. Someterse ao seguimento, control e comprobación de execución das actividades obxecto da subvención que estime procedente levar a cabo o concello, segundo o disposto no art.46 da Lei 38/2003 do 17 de novembro, xeral de subvencións.7. Informar e publicitar as actividades subvencionadas, facendo constar nun lugar destacado da publicidade das actividades e programas subvencionados a participación do concello, podendo consistir na inclusión da imaxe institucional da entidade concedente, así como lendas relativas o financiamento público en carteis, placas conmemorativas, materiais impresos, páxina web, medios electrónicos ou audiovisuais, ou ben en mencións realizadas en medios de comunicación.8. Participación equitativa de mulleres e homes, nenas e nenos en todas as actividades. O pagamento das subvencións efectuarase mediante transferencia bancaria e tramitarase unha vez rematadas as actividades ou programas obxecto da subvención, e tras a presentación a través do Rexistro Xeral da seguinte documentación xustificativa, antes do 30 de novembro de 2015. As subvencións no xustificadas nesa data entenderase formulada a renuncia as mesmas. O importe dos gastos xustificados deberá acadar, como mínimo, a contía da subvención concedida. No caso de que a documentación xustificativa fose incorrecta ou insuficiente, darase un prazo de 10 días para a súa corrección. Procederá o reintegro do total ou parte das cantidades percibidas desde o momento do pagamento da subvención, nos seguintes casos: O Concello de Covelo, polos medios que estime oportunos e conforme a Lei xeral de Subvencións, comprobará a realización das actividades e o cumprimento dos requisitos e condicións baixo as cales se concedeu a axuda. DISPOSICIÓN FINAL. En todo aquilo non previsto na presente convocatoria estarase ó disposto na Lei 38/2003, do 17 de novembro, Xeral de Subvencións e nas demais disposicións legais vixentes en materia de subvencións.